**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 7**

Днес, 01.03.2023 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект на решение относно поправка на техническа грешка в решение №27-НС от 27.02.23г. на РИК-Ямбол, относно регистрация на кандидатска листа за народни представители на партия “КОНСЕРВАТИВНО ОБЕДИНЕНИЕ НА ДЕСНИЦАТА /ПП „КОД“/ в Тридесет и първи изборен район Ямболски, при произвеждане на изборите за народни представители на 2 април 2023 г.– докладчик Димитър Събев.
2. Входяща поща – докладчик Георги Георгиев.
3. Разни

**ПРИСЪСТВАХА:** 11 членове – Ани Канева, Биляна Кавалджиева, Пенка Илиева, Мариана Гърдева, Николай Начев, Красимира Атанасова, Георги Георгиев, Ангел Ангелов, Данаил Йорданов, Емилия Марчева, Димитър Събев.

**ОТСЪСТВА:** Спасин Карайчев и Силвия Атанасова.

Заседанието бе открито в 12:00 часа от председателя Ани Канева.

**АНИ КАНЕВА:** Уважаеми колеги, в зала сме 11 членове, налице е кворум. Откривам заседанието на Районната избирателна комисия в Тридесет и първи изборен район-Ямболски за изборите за народни представители на 02 април 2023 г.

За отчитане на поименното гласуване определям Ангел Ангелов.

Ще протоколира техническият сътрудник Анета Янузова.

Колеги, предоставен ви е дневния ред. Имате ли предложения за изменения по него? Няма. Процедура по гласуване на дневния ред.

**АНГЕЛ АНГЕЛОВ:** гласували За – 11 членове – Ани Канева, Биляна Кавалджиева, Пенка Илиева, Мариана Гърдева, Николай Начев, Красимира Атанасова, Георги Георгиев, Ангел Ангелов, Данаил Йорданов, Емилия Марчева, Димитър Събев.

Против – няма.

**АНИ КАНЕВА:** Дневният ред се приема.

По т.1 от дневния ред докладва колегата Събев. Заповядай!

**ДИМИТЪР СЪБЕВ:** Колеги, предлагам Ви следния проект за решение:

**ОТНОСНО:** Поправка на техническа грешка в решение №27-НС от 27.02.23г. на РИК-Ямбол, относно регистрация на кандидатска листа за народни представители на партия “КОНСЕРВАТИВНО ОБЕДИНЕНИЕ НА ДЕСНИЦАТА /ПП „КОД“/ в Тридесет и първи изборен район Ямболски, при произвеждане на изборите за народни представители на 2 април 2023 г.

При проверка на регистрираните кандидатски листи в РИК-Ямбол, комисията установи, че е допусната техническа грешка в наше решение №27-НС от 27.02.23г. относно регистрация на кандидатска листа за народни представители на партия „КОНСЕРВАТИВНО ОБЕДИНЕНИЕ НА ДЕСНИЦАТА /ПП „КОД“/ в Тридесет и първи изборен район Ямболски, изразяваща се в грешно изписване на фамилното име на втория по ред регистриран кандидат от кандидатската листа на партията.

Предвид горното и на основание чл. 72, ал.1, т.1 от ИК, Районна избирателна комисия в Тридесет и първи изборен район-Ямболски

**РЕШИ:**

1.Допуска поправка на техническа грешка в решение №27-НС от 27.02.23г. на РИК-Ямбол, относно регистрация на кандидатска листа за народни представители на партия “КОНСЕРВАТИВНО ОБЕДИНЕНИЕ НА ДЕСНИЦАТА /ПП „КОД“/ в Тридесет и първи изборен район Ямболски, при произвеждане на изборите за народни представители на 2 април 2023 г., като в диспозитива на посоченото решение, в таблицата на регистрираната кандидатска листа към т.1, фамилното име на регистрирания под номер две кандидат Михаил Василев Вълев, да се чете **Вълчев**.

2.Решението да се впише в регистъра на кандидатите за народни представители в изборите за народни представители на 2 април 2023 г.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК

 **АНИ КАНЕВА:** Колеги, има ли изказвания по проекта? Няма. Процедура по гласуване.

**АНГЕЛ АНГЕЛОВ:** гласували За – 11 членове – Ани Канева, Биляна Кавалджиева, Пенка Илиева, Мариана Гърдева, Николай Начев, Красимира Атанасова, Георги Георгиев, Ангел Ангелов, Данаил Йорданов, Емилия Марчева, Димитър Събев.

**Против** – няма.

**АНИ КАНЕВА:** Решението се приема и е с № 37-НС от днешна дата.

 **АНИ КАНЕВА:** По т.2 от дневния ред – входяща поща докладва колегата Георгиев. Заповядай!

**ГЕОРГИ ГЕОРГИЕВ:** докладва постъпилата входяща поща.

**АНИ КАНЕВА:** Преминаваме към т.3 от дневния ред – разни. Има ли изказвания?

Колега Георгиев, заповядай!

 **ГЕОРГИ ГЕОРГИЕВ:** Колеги, предлагам Ви постъпилите документи в РИК – Ямбол да се подреждат в съответната папка и да не се оставят по бюрата. В случай, че сте копирали документ и не ви трябва повече, нека се изхвърля, за да не се засипват бюрата с ненужни копия.

 **АНИ КАНЕВА:** Колеги в тази връзка, предлагам документите от входящата поща, по които работите, да се копират и да работите с копия, а оригиналите да си остават в папка „Входяща поща“, за да не се вадят и разбъркват документите и да не се изгуби някой от тях.

 Също така обръщам внимание на дежурните колеги да следят не само писмената кореспонденция, но и постъпващата входяща поща по имейл и всички постъпили документи да се входират своевременно във входящия регистър.

 Вече регистрирахме всички подадени кандидатски листи. Имаме задължение в 24 часов срок, а за ЦИК до 14ч. днес, да изпратим списък с регистрираните кандидати съответно до ЦИК, до Комисията по досиетата и до Областния управител. Колегата Кавалджиева изготви придружителните писма и всички списъци ще бъдат изпратени своевременно.

 Колеги, има ли други изказвания по т.Разни? Не се правят.

 Поради изчерпване на дневния ред закривам заседанието. За следващото заседание на комисията, ще бъдете уведомени по съответния ред.

Заседанието бе закрито в 12.15 часа.

Председател:

Ани Канева

Секретар:

Биляна Кавалджиева